turjo4nis/wikipedia-bn-dump-20250701 huggingface dataset:
অভিলাষা কুমারী

অভিলাষা কুমারী (জন্ম ২৩ ফেব্রুয়ারি ১৯৯৬) হচ্ছেন ভারতের লোকপাল কমিটির বিচার বিভাগীয় একজন সদস্য (২৩ মার্চ ২০১৯ থেকে) । তিনি একজন সাবেক বিচারক যিনি ২০০৬ থেকে ২০১৮ সাল পর্যন্ত গুজরাত উচ্চ আদালত এবং ২০১৮ সালের মণিপুর উচ্চ আদালতে প্রথম মহিলা প্রধান বিচারপতি হিসাবে দায়িত্ব পালন করেন। তিনি ১৭ই মে ২০১৮ থেকে ২৩ মার্চ ২০১৯ পর্যন্ত ভারতের গুজরাত রাজ্যের মানবাধিকার কমিশনের চেয়ারপারসন ছিলেন।

প্রারম্ভের জীবন 
অভিলাষা কুমারীর জন্ম ২৩ ফেব্রুয়ারি, ১৯৫৬ সালে ভিরভদ্র সিং যিনি হচ্ছেন যিনি হচ্ছেন সাবেক হিমাচল প্রদেশের মুখ্যমন্ত্রী, এবং তার প্রথম স্ত্রী রত্ন কুমারীর ঘরে। তিনি চার বোন এবং এক ভাইয়ের সবচেয়ে বড়। তিনি তার প্রাথমিক শিক্ষা লোরেটো কনভেন্ট, তারা হল, শিমলাতে সম্পূর্ণ করেন পরে তিনি ইংরেজিতে বি.এ. সম্পন্ন করেন দিল্লি বিশ্ববিদ্যালয়ের ইন্দ্রপ্রস্ত কলেজ থেকে এবং এলএল.বি. সম্পূর্ণ করেন হিমাচল প্রদেশ বিশ্ববিদ্যালয় থেকে।

কর্মজীবন 
২৬শে মার্চ, ১৯৮৪-এ কুমারী আইনজীবী হিসেবে তার কর্মজীবন শুরু করেন এবং হিমাচল প্রদেশ উচ্চ আদালত এবং হিমাচল প্রদেশের প্রশাসনিক ট্রাইব্যুনালে অনুশীলন করেন। তিনি ১৯৯৫ থেকে ২০০২ সাল পর্যন্ত অতিরিক্ত কেন্দ্রীয় সরকার স্থায়ী কাউন্সিল ছিলেন এবং মার্চ ২০০৩ থেকে ডিসেম্বর ২০০৫ পর্যন্ত হিমাচল প্রদেশের অতিরিক্ত অ্যাডভোকেট জেনারেল হিসাবে।

কুমারী আইনগত উপদেষ্টা-কাম-স্থায়ী পরামর্শক হিসেবে কাজ করেছেন হিমাচল প্রদেশ কৃষি বিশ্ববিদ্যালয়, হিমাচল প্রদেশ বিশ্ববিদ্যালয়, হিমাচল প্রদেশের তফশিলি জাতি ও উপজাতি জনসংখ্যা উন্নয়ন কর্পোরেশন এবং হিমাচল প্রদেশ রাজ্য বিদ্যুৎ বোর্ড এর জন্য। তিনি ডালহৌসি পৌর কাউন্সিলের স্থায়ী পরামর্শক হিসাবেও দায়িত্ব পালন করেছিলেন; এছাড়াও সিমলা পৌর কর্পোরেশন; হিমালয় প্রদেশের স্কুল শিক্ষা বোর্ড এবং হিমাচল প্রদেশের কারিগরি শিক্ষা বোর্ডের স্থায়ী পরামর্শ হিসেবেও।

৯ জানুয়ারী ২০০৬ থেকে ৭ ফেব্রুয়ারি ২০১৮ পর্যন্ত কুমারী গুজরাত উচ্চ আদালতের বিচারক হিসেবে কাজ করেন। এরপর তিনি অবসর গ্রহণের আগে ৯ থেকে ২২ ফেব্রুয়ারি ২০১৮ পর্যন্ত মাত্র ১৩ দিনের জন্য মণিপুর উচ্চ আদালতের প্রথম মহিলা প্রধান বিচারপতি হন। তিনি ১৭ মে ২০১৮ থেকে গুজরাত রাজ্যের মানবাধিকার কমিশনের চেয়ারপারসন।

২৩ মার্চ ২০১৯-এ ৩ জন বিচারিক সদস্যসহ তিনি লোকপাল কমিটির বিচারক নিযুক্ত হন।

ব্যক্তিগত জীবন 
৭ নভেম্বর ১৯৭৯ সালে কুমারী সিমলাতে তদানীন্তন ভাবনগর রাজ্যের রাজকীয় পরিবারের সদস্য, ডারডের পৃথ্বিন্দ্রসিংহ গোহিলকে বিয়ে করেন। তাদের একজন পুত্র সন্তান রয়েছে, রাঘভেন্দ্র (জন্ম ১১ জুলাই ১৯৮১)।

তথ্যসূত্র 

১৯৫৬-এ জন্ম
জীবিত ব্যক্তি
ভারতীয় নারী বিচারক
হিমাচল প্রদেশ বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় নারী বিচারক
২০শ শতাব্দীর ভারতীয় নারী আইনজীবী
গুজরাত উচ্চ আদালতের বিচারক
মণিপুর উচ্চ আদালতের বিচারক
মণিপুুর উচ্চ আদালতের প্রধান বিচারপতি
ইন্দ্রপ্রস্থ মহিলা কলেজের প্রাক্তন শিক্ষার্থী
হিমাচল প্রদেশের ব্যক্তি
২১শ শতাব্দীর ভারতীয় বিচারক
২০শ শতাব্দীর ভারতীয় আইনজীবী
আর. বানুমাথি

আর. বানুমাথি (জন্ম ২০ জুলাই ১৯৫৫) হচ্ছেন ভারতের সুপ্রিম কোর্ট-এর একজন বিচারক। তিনি তামিলনাড়ু থেকে এসেছেন এবং ভারতীয় সুপ্রীম কোর্টের ষষ্ঠ মহিলা বিচারক। পূর্বে, তিনি ঝাড়খণ্ড উচ্চ আদালত-এর প্রধান বিচারপতি এবং মাদ্রাজ উচ্চ আদালত-এর প্রধান বিচারপতি হিসেবে দায়িত্ব পালন করেন।

কর্মজীবন 
বানুমাথি ১৯৮৮ সালে সরাসরি জেলা দায়রা জজ হিসেবে তামিলনাডুর উচ্চতর বিচার বিভাগে যোগদান করেন। একজন দায়রা জজ হিসাবে, ১৯৯৫-৯৬ সালে কোয়েম্বাটোরে জেলার ছিন্নমপাথে বিশেষ টাস্ক ফোর্স কর্তৃক পুলিশ বাহিনীর উপর এক ব্যক্তি কমিশন পরিচালনা করেন তিনি।

এপ্রিল ২০০৩-এ, তাকে মাদ্রাজ উচ্চ আদালতের বিচারকের পদে উন্নীত করা হয়েছিল। তিনি 'জালিকাত্তু' বা ষাঁড় আলিঙ্গন খেলা নিষিদ্ধ করার মামলাটিতে যুক্ত ছিলেন। নভেম্বর ২০১৩-এ, তাকে ঝাড়খণ্ড উচ্চ আদালতে হস্তান্তর করা হয় এবং একই সময়ে সে আদালতের প্রধান বিচারপতি নিয়োগ করা হয়। আগস্ট ২০১৪-এ, তখনকার ভারতের সুপ্রিম কোর্টের প্রধান বিচারপতি আর এম লোধা কলেজিয়াম পদে তার নাম সুপারিশ করার পর তাকে ভারতের সুপ্রিম কোর্টে উন্নীত করা হয়। তিনি দেশের দ্বিতীয় নারী দায়রা জজ যার দেশের সর্বোচ্চ আদালতে উত্থান ঘটে।

তথ্যসূত্র 

জীবিত ব্যক্তি
১৯৫৫-এ জন্ম
ভারতীয় নারী বিচারক
২০শ শতাব্দীর ভারতীয় আইনজীবী
২০শ শতাব্দীর ভারতীয় বিচারক
২১শ শতাব্দীর ভারতীয় বিচারক
২১শ শতাব্দীর ভারতীয় আইনজীবী
ভারতীয় নারী আইনজীবী
২১শ শতাব্দীর ভারতীয় নারী বিচারক
তামিলনাড়ুর শিক্ষাবিদ
ভারতের সুপ্রিম কোর্টের বিচারপতি
কে. কে. উষা

বিচারপতি কে.কে. উষা (জন্ম ৩ জুলাই ১৯৩৯) হচ্ছেন ভারতের কেরালা উচ্চ আদালতের সাবেক প্রধান বিচারপতি।

আনুষ্ঠানিক পেশা 
কে. কে. উষা ১৯৬১ সালে একজন আইনজীবী হিসাবে নথিভুক্ত হন।
১৯৭৯ সালে তিনি কেরালা উচ্চ আদালতে সরকারি উকিল নিযুক্ত হন। 
২৫শে ফেব্রুয়ারি ১৯৯১ থেকে ৩রা জুলাই ২০০১ পর্যন্ত সময়কালে তিনি একজন বিচারক এবং পরে  প্রধান বিচারপতির দায়িত্ব পালন করেন।
২০০০ থেকে ২০০১ সাল পর্যন্ত তিনি প্রধান বিচারপতি ছিলেন।
তিনি বার থেকে উচ্চ আদালতে নিয়োগ পাওয়া এবং পরে প্রধান বিচারপতি হওয়া প্রথম নারী ছিলেন।
২০০১ থেকে ২০০৪ সাল পর্যন্ত হাইকোর্ট থেকে অবসরের পর তিনি দিল্লী ভিত্তিক কাস্টমস, এক্সাইজ অ্যান্ড সার্ভিস ট্যাক্স আপিল ট্রাইব্যুনালের সভাপতি ছিলেন।

অন্যান্য কার্যক্রম

১৯৭৫-এ, কে কে.  উষা হামবুর্গ জার্মানিতে নারী আইনজীবীদের আন্তর্জাতিক ফেডারেশন এর আন্তর্জাতিক সম্মেলনে ভারতকে প্রতিনিধিত্ব করেন।
নারী আইনজীবীদের আন্তর্জাতিক ফেডারেশন এবং আইনি পেশার নারীদের আন্তর্জাতিক ফেডারেশন কর্তৃক আয়োজিত জাতিসংঘের "নারীর প্রতি বৈষম্য দূরীকরণে সম্মেলন" বিষয়ক যৌথ সেমিনারে তিনি ভারতের প্রতিনিধি ছিলেন। তিনি বিশ্ববিদ্যালয় মহিলা অ্যাসোসিয়েশনের একজন সদস্য এবং সভাপতি ছিলেন।
"শ্রী নারায়ণ সেভিকা সমাজ"-এর সঙ্গে তিনি যুক্ত রয়েছেন, যেটি হচ্ছে ত্রিভদ্রমে অভাবী মহিলাদের জন্য  একটি অনাথাশ্রম এবং আবাস।

২০০৫ সালের জানুয়ারী থেকে অক্টোবর ২০০৬ পর্যন্ত, কে. কে. উশা ওড়িশার সাম্প্রদায়িক পরিস্থিতি তদন্তের জন্য ইন্ডিয়ান পিপলস ট্রাইব্যুনালের (আইপিটি) তদন্ত পরিচালনা করেন।
সংঘ পরিবার এর সক্রিয় কর্মীরা ভুবনেশ্বর-এর চূড়ান্ত শুনানিতে বাধা দেয়।
ট্রাইব্যুনালের সদস্য আঙ্গানা পি. চ্যাটার্জি, অভিযোগ করেছেন যে হিন্দু জাতীয়তাবাদী কর্মীরা ট্রাইব্যুনাল সদস্যদের ধর্ষণ এবং রাস্তায় নগ্ন করে হাটানোর হুমকি দিয়েছে।
কে. কে. উষা ও সহকারী ট্রাইবুনাল সদস্য ও গুজরাত উচ্চ আদালতের সাবেক ভারপ্রাপ্ত প্রধান বিচারপতি আর. এ. মেহতা,  এই ঘটনাকে "জঘন্য, ভয়ানক এবং অত্যন্ত বিরক্তিকর" বলে অভিহিত করেছেন।
ডিসেম্বরে ২০১১ সালে কে. কে. উষা মণিপুরে মানবাধিকার বিষয়ক আইপিটি প্যানেল সদস্য ছিলেন।
ইম্ফল-এ থাকা প্যানেলটি পাঁচ বছরেরও বেশি সময় ধরে বিচারবহির্ভূত হত্যাকাণ্ড এবং অন্যান্য মানবাধিকার লঙ্ঘনের ৪০টিরও বেশি মামলার সাক্ষ্য শুনেছে।
এটি রাজ্যের সশস্ত্র বাহিনী (বিশেষ ক্ষমতা) আইন বাতিলের সুপারিশ করে।

তথ্যসূত্র

বহিঃসংযোগ

জীবিত ব্যক্তি
ভারতীয় নারী বিচারক
২০শ শতাব্দীর ভারতীয় বিচারক
২১শ শতাব্দীর ভারতীয় বিচারক
২০শ শতাব্দীর ভারতীয় আইনজীবী
ভারতীয় নারী আইনজীবী
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
কেরল উচ্চ আদালতের প্রধান বিচারপতি
ত্রিশূরের ব্যক্তি
২০শ শতাব্দীর নারী শিক্ষাবিদ
১৯৩৯-এ জন্ম
২০২০-এ মৃত্যু
২১শ শতাব্দীর ভারতীয় নারী বিচারক
কেরলের শিক্ষাবিদ
কেরল উচ্চ আদালতের বিচারপতি
২১শ শতাব্দীর ভারতীয় নারী শিক্ষাবিদ
হাফিজ আব্দুল মজিদ

হাকিম হাফিজ আব্দুল মজিদ (১৮৮১ - ২২ মার্চ ১৯২২) ছিলেন ব্রিটিশ ভারতের একজন ইউনানি চিকিৎসক এবং ভারত উপমহাদেশের ঔষধ কোম্পানি হামদর্দ এর প্রতিষ্ঠাতা। তিনি ইসলাম ধর্মের পবিত্র গ্রন্থ আল কোরআন সম্পূর্ণ মুখস্থ করে হিফজ বা হাফেজ হন। এছাড়াও তিনি উর্দু ও ফারসি ভাষায় পাণ্ডিত্য লাভ করেন।

চিকিৎসক জীবন
হাকিম হাফিজ আব্দুল মজিদ পবিত্র কোরআন, উর্দু ও ফারসি ভাষায় পাণ্ডিত্য লাভ করার পর ইউনানি চিকিৎসায় সর্বোচ্চ ডিগ্রি অর্জন করেন। ইউনানি চিকিৎসায় ডিগ্রি অর্জনের পর তিনি হাকিম জামাল খান এর সাথে যোগাযোগ করে একটি হারবাল প্রতিষ্ঠান খোলার ইচ্ছে প্রকাশ করেন। তিনি সহজেই যেকোনো ঔষধি গাছ চিহ্নিত করায় অধিক অভিজ্ঞ বা পণ্ডিত ছিলেন। তিনি তার সহধর্মীনির সাথে পরামর্শ করে ১৯০৬ সালের ১লা আগস্ট ভারতের পুরাতন দিল্লিতে কাজী হাউজে হামর্দদ নামে একটি হার্বালের দোকান খোলেন। কিছুদিন পর তিনি বিভিন্ন ধরনের হার্বাল ঔষধ আবিষ্কার করতে থাকেন। তিনি হামদর্দ এর বহুল জনপ্রিয় শরবত রূহ আফজা ১৯০৭ সালে আবিষ্কার করেন। ১৯২০ সাল নাগাদ এটি ছোট্ট একটি হার্বাল দোকান থেকে বড় পরিসরে ঔষুধ উৎপাদনের প্রতিষ্ঠানে রুপ নেয়। তার বিখ্যাত কিছু ঔষুধ হচ্ছে সাফি, শরবত রূহ আফজা, সিনকারা, রোগান বাদাম শিরিন এবং পাচনল।

সমাজসেবামূলক কাজ
তিনি তার মৃত্যুর আগে তার স্ত্রী এবং সন্তানদেরকে হামদর্দ কোম্পানি ওয়াকফ করার জন্য বলে যান। তার কথামত ১৯৪৮ সালে তার বংশধররা হামর্দদ কোম্পানিকে ওয়াকফ করেন। যা এখন একটি অলাভজনক প্রতিষ্ঠান।

মৃত্যু
এই ইউনানি চিকিৎসক মাত্র ৪০ বছর বয়সে ১৯২২ সালের ২২ মার্চ মৃত্যুবরণ করেন।

তথ্যসূত্র

১৮৮৩-এ জন্ম
১৯২২-এ মৃত্যু
ইউনানি চিকিৎসক
কুরআনের হাফেজ
মারিয়া হাইনস

মারিয়া হাইনস হলেন একজন মার্কিন রেস্তোরাঁ ব্যবসায়ী ও রন্ধনশিল্পী।

জীবনী
মারিয়া হাইনস বেড়ে উঠেছেন ওহাইও এবং ক্যালিফোর্নিয়াতে।
মেসা কলেজ থেকে রন্ধনবিষয়ক ডিগ্রি লাভ করেছেন তিনি। তিনি যুক্তরাষ্ট্র ও ইউরোপের বিভিন্ন রেস্তোরাঁয় কাজ করেছেন।

২০০৫ সালে তাকে আমেরিকার সেরা 
দশ নতুন রন্ধনশিল্পীর একজন বলে অভিহিত করেছিল ফুড অ্যান্ড ওয়াইন সাময়িকী। ২০০৬ সালে তিনি টিলথ নামে নিজস্ব রেস্তোরাঁ খোলেন। তিনি তার রেস্তোরাঁকে অর্গানিক রেস্তোরাঁ 
করে গড়ে তুলেছেন এবং এর স্বীকৃতি নিয়েছেন। ২০০৮ সালে নিউইয়র্ক টাইমস টিলথকে আমেরিকার সেরা নতুন রেস্তোরাঁর একটি বলে অভিহিত করেছিল। ২০০৯ সালে মারিয়া হাইনস জেমস বিয়ার্ড ফাউন্ডেশন পুরস্কার লাভ করেন।

২০১১ সালে গোল্ডেন বিটল ও ২০১২ সালে অ্যাগ্রোডলস নামে দুটি অর্গানিক রেস্তোরাঁ খোলেন। ২০১৬ সালে লাভজনক না হওয়ায় গোল্ডেন বিটল বন্ধ হয়ে যায়। ২০১৯ এর মার্চে তিনি  অ্যাগ্রোডলসের বিক্রির সিদ্ধান্ত নেন।

২০১০ সালে তাকে দেখা গিয়েছিল আয়রন শেফ আমেরিকা র একটি পর্বে। এছাড়াও,  টপ শেফ মাস্টার্স এর দ্বিতীয় মৌসুমের একটি পর্বে দেখা গিয়েছিল তাকে। তাকে মার্থা ধারাবাহিকেও দেখা গিয়েছে।

তিনি আমেরিকায় অর্গানিক ফুড নিয়ে কাজ করে চলেছেন।

তথ্যসূত্র

জীবিত ব্যক্তি
মার্কিন রেস্তোরাঁ মালিক
২১শ শতাব্দীর মার্কিন নারী
রবিন্দর ভোগাল

রবিন্দর ভোগাল হলেন একজন ব্রিটিশ রন্ধনশিল্পী এবং রন্ধন সম্পর্কিত পুস্তক লেখক ও স্টাইলিস্ট।

কর্মজীবন
তার প্রথম বই কুক ইন বুটস তাকে গুরম্যান্ডস ওয়ার্ল্ড কুকবুক অ্যাওয়ার্ড এনে দিয়েছিল। বিশ্বের ১৩৬ টি দেশের প্রায় ২৬,০০০ বই গুরম্যান্ডস ওয়ার্ল্ড কুকবুক অ্যাওয়ার্ডসের জন্য লড়েছিল। কুক ইন বুটস প্রকাশনী সংস্থা হারপার কলিন্স কর্তৃক ২০০৯ সালে প্রকাশিত হয়েছিল।

তাকে বিবিসির অনুষ্ঠান দেশি ডিএনএ তে দেখা গিয়েছে। এছাড়াও, তিনি টিএলসি চ্যানেলে রবিন্দর'স কিচেন নামে একটি অনুষ্ঠান উপস্থাপনা করেছেন।

২০১৬ সালে তিনি জিকোনি নামের একটি রেস্তোরাঁ চালু করেন লন্ডনে। তিনি কেনিয়ার রাজধানী নাইরোবিতে জন্ম নিলেও বেড়ে উঠেছেন যুক্তরাজ্যের লন্ডনে।

তথ্যসূত্র

জীবিত ব্যক্তি
রান্নার বইয়ের লেখক
সুজাতা মনোহর

সুজাতা ভাসসান্ত মনোহর (জন্ম ২৮ আগস্ট ১৯৩৪) হচ্ছেন ভারতের সুপ্রিম কোর্টের একজন অবসরপ্রাপ্ত বিচারক (১৯৯৯ সালে অবসরপ্রাপ্ত) এবং জাতীয় মানবাধিকার কমিশন এর সাবেক সদস্য।

প্রারম্ভের জীবন ও শিক্ষা
মনোহর একটি আইনি পেশার সঙ্গে জড়িত পরিবারে জন্মগ্রহণ করেন - তার পিতা কান্তিলাল ঠাকুরদাস দেসাই গুজরাত উচ্চ আদালতের প্রধান বিচারপতি ছিলেন। তিনি মুম্বাইয়ের এরপিনস্টোন কলেজ থেকে স্নাতক হন, এবং পরেলেডি মার্গারেট হল, অক্সফোর্ড যান সেখানে তিনি  দর্শন, রাজনীতি এবং অর্থনীতি অধ্যয়ন করেন।

কর্মজীবন
অক্সফোর্ডের পরে, তাকে লিংকন'স ইন বারে ঢাকা হয় এবং তিনি বার পরিক্ষায় ১ম ও ২য় পত্রে প্রথম বারেই পাশ করেন। ভারতে ফিরে এসে তিনি ১৯৫৮ সালে বোম্বে উচ্চ আদালতে অনুশীলন শুরু করেন। তিনি প্রাথমিকভাবে বাণিজ্যিক বিষয় নিয়ে কাজ করেছিলেন, কিন্তু আইনি সহায়তা পরিকল্পনার অধীনে অনেক পারিবারিক আইন মামলাও গ্রহণ করেন। এর আগে ভারতে একটি আনুষ্ঠানিক রাজ্য আইনি সহায়তা কর্মসূচী ছিল, তাই তিনি স্বেচ্ছায় ৩০ টি বেসরকারি সংস্থার সাথে নিজেকে যুক্ত করেন।

প্রায় ২০ বছর অনুশীলন করার পর, ১৯৭৮ সালে বোম্বে উচ্চ আদালতের বিচারক নিযুক্ত হন তিনি, এবং সেই আদালতের প্রথম মহিলা বিচারক হন। ১৯৯৪ সালের জানুয়ারিতে, তিনি বোম্বে উচ্চ আদালতের প্রধান বিচারপতি নিযুক্ত হন, এই পদে অধিষ্ঠিত প্রথম নারী। ১৯৯৪ সালের এপ্রিল মাসে তাকে কেরালা উচ্চ আদালত এর প্রধান বিচারপতি হিসাবে স্থানান্তর করা হয়, আবারও সেই পদে অধিষ্ঠিত প্রথম নারী তিনি। ১৯৯৪ সালের (নভেম্বর) শেষে, উচ্চ আদালতের বিচারক হিসাবে ১৬ বছর দায়িত্ব পালনের পর, তিনি ভারতের সর্বোচ্চ আদালত ভারতের সুপ্রিম কোর্ট-এর,  বিচারক নিযুক্ত হন, সেই পদ থেকে ১৯৯৯ সালে তিনি অবসর গ্রহণ করেন।

বিচারক হিসাবে, তিনি রাজনৈতিক ও জনসাধারণের চাপের বিরুদ্ধে আইনের শাসন রক্ষায় দৃঢ়ভাবে স্বাধীন অবস্থান গ্রহণ করেন

অবসর গ্রহণের পর তাকে জাতীয় মানবাধিকার কমিশনে নিযুক্ত করা হয়।  তিনি লেডি মার্গারেট হল, অক্সফোর্ডের সম্মানীয় সহকর্মী এবং লন্ডনের লিঙ্কন ইন এর সম্মানীয় বেঞ্চার (ইংল্যান্ডের আইনজীবী সম্প্রদায়ের প্রভাবশালী সদস্য)।  তিনি অক্সফোর্ড বিশ্ববিদ্যালয়ের কমনওয়েলথ আইন সাময়িকির পৃষ্ঠপোষক।

তথ্যসূত্র

ভারতীয় বিচারক
১৯৩৪-এ জন্ম
জীবিত ব্যক্তি
ভারতীয় আইনজীবী
ভারতীয় রাজনীতিবিদ
কেরল উচ্চ আদালতের প্রধান বিচারপতি
২০শ শতাব্দীর ভারতীয় বিচারক
ভারতের সুপ্রিম কোর্টের বিচারপতি
তামিলনাড়ুর শিক্ষাবিদ
এলে মিলস

এলে মিলস (জন্ম ১৭ জুলাই ১৯৯৮) হলেন একজন কানাডীয় ইউটিউব ভ্লগার। তিনি ২০১৮ সালে দশম শর্টি অ্যাওয়ার্ডে ব্রেকআউট ইউটিউবার বিভাগে পুরস্কার জিতেছিলেন। তার ভিডিওগুলোকে চলচ্চিত্রনির্মাতা জন হিউজেসের চলচ্চিত্রের সাথে তুলনা করা হয়।

জীবনী 
মিলস জন্মেছেন ফিলিপাইনে এবং বেড়ে উঠেছেন কানাডায়। ৮ বছর বয়স থেকে তিনি হোম ভিডিও বানানো শুরু করেন। হাইস্কুলে থাকাকালে তিনি গ্রেস হেলবিগ ও ক্যাসে নেইস্টাটের ভিডিও দেখে ইউটিউবার হতে উৎসাহিত হন। ২০১৭ সালের জুনে তিনি ফুলস্ক্রিনের সাথে চুক্তিবদ্ধ হন। ২০১৮ সালে তিনি ও ফুলস্ক্রিন ২০১৮ সালের বসন্তে প্রথম টুর করেন। ২০১৭ সালের শেষে তার সাবস্ক্রাইবার দাঁড়ায় ৯,১৫,০০০। ২০১৮ সালের ফেব্রুয়ারিতে তার সাবস্ক্রাইবার দশ লাখ অতিক্রম করে। ২০১৮ সালের মে মাস্র তিনি ইউটিউবে সাময়িক বিরতির ঘোষণা দেন এবং এক মাস পর ফিরে আসেন। ২০১৮ সালের ডিসেম্বরে তিনি ইউনাইটেড ট্যালেন্ট এজেন্সির সাথে চুক্তিবদ্ধ হন।

তথ্যসূত্র 

জীবিত ব্যক্তি
১৯৯৮-এ জন্ম
কানাডীয় ইউটিউবার
এলজিবিটিকিউ ইউটিউবার
নারী ইউটিউবার
নারী ভিডিও ব্লগার
মার্কিন ব্লগার
২১শ শতাব্দীর মার্কিন নারী
কানাডায় ফিলিপিনো অভিবাসী
২১শ শতাব্দীর কানাডীয় নারী
আবুল কালাম মজুমদার

অধ্যক্ষ আবুল কালাম মজুমদার ছিলেন একজন বাংলাদেশী জাতীয় রাজনীতিবিদ, মুক্তিযুদ্ধের অন্যতম সংগঠক, সমাজসেবক ও জাতীয় সংসদ সদস্য।

প্রাথমিক জীবন 
তিনি ১৯৪৫ সালের ২৫ আগস্ট কুমিল্লা জেলার লালমাই উপজেলার মেহেরকুল দৌলতপুর গ্রামে জন্মগ্রহণ করেন। তার পিতার নাম মিয়াজান মজুমদার ও মাতার নাম আতনেন নেছা মজুমদার। তিনি পাঁচ ভাই ও দুই বোনের মধ্যে সর্বকনিষ্ঠ। পরিবারে সকলে ছোট বেলায় তাকে আবু বলে ডাকতো। পড়াশুনা শুরু করেন তার পিতা মিয়াজান মজুমদার কর্তৃক প্রতিষ্ঠিত দৌলতপুর প্রাথমিক বিদ্যালয়ে। তারপর বাগমারা উচ্চ বিদ্যালয়ে ভর্তি হন। ১৯৬২ সালে ঢাকা বোর্ড থেকে প্রথমবিভাগে SSC পাশ করেন। তারপর ভর্তি হন কুমিল্লা ভিক্টোরিয়া কলেজে। ১৯৬৪ সালে তিনি মেধা তালিকায় ১৪ তম স্থান অধিকার করে এইচএসসি পাশ করে। ১৯৬৯ সালে তিনি ঢাকা বিশ্ববিদ্যালয় থেকে অর্থনীতির উপর অনার্স মাস্টার্স ডিগ্রী অর্জন করেন।

কর্মজীবন 
পড়াশুনা শেষ করে তিনি নজরুল একাডেমিতে (পিপুলিয়া) প্রধান শিক্ষক হিসেবে দায়িত্ব পালন করেন। ১৯৭০ সালে রাজনীতির সাথে পুরপুরি মনোযোগ দেন। ১৯৭০ সালের নির্বাচনে তিনি বিশেষ ভূমিকা রাখেন। ১৯৭১ সালের মুক্তিযুদ্ধে সংগঠকের ভূমিকায় থেকে মুক্তিযুদ্ধে অংশ নেন। ১৯৭৩ সালে তিনি স্বেচ্ছা সেবক বাহিনির বৃহওর কুমিল্লা জেলার প্রধান ছিলেন। তিনি জাতীয় সংসদ নির্বাচনে ১৯৭৩ সালে এবং পরবর্তীতে ১৯৮৬ সালে আওয়ামীলীগের প্রার্থী হিসেবে সংসদ সদস্য নির্বাচিত হন। তিনি ১৯৯১ সালের নির্বাচনে অংশগ্রহণ করেন। সংসদে তার বক্তব্য তাকে নতুন করে পরিচয় করিয়ে দেন। সেই সময় রাজপথে এবং সংসদে স্বৈরাচারি এরশাদ বিরোধী আন্দোলনে তিনি জাতীয় নেতায় পরিনত হন। এরশাদ বিরোধী আন্দোলনে তিনি কুমিল্লা জেলা ১৫ দলের আহ্বায়ক ছিলেন। বাংলাদেশ আওয়ামীলীগ কার্য্যকরি পরিষদের সদস্য ছিলেন। বাংলাদেশ সরকারের শিক্ষা কমিশনের সদস্য হিসেবে দায়িত্ব পালন করেন। রেড ক্রিসেন্ট সোসাইটি সাধারণ সম্পাদক ছিলেন এবং লন্ডনে এক সেমিনারে বাংলাদেশের প্রতিনিধিত্ব করেন। সমবায় ফেডারেশনের কেন্দ্রীয় কমিটির পরিচালক হিসেবে দায়িত্ব পালন করেন। লালমাই ডিগ্রী কলেজ, বাগমারা মহিলা কলেজ,বাগমারা বালিকা উচ্চ বিদ্যালয়, দৌলতপুর উচ্চ বিদ্যালয় সহ কুমিল্লা জেলায় বহু শিক্ষা প্রতিষ্ঠান করেন। জীবনের শেষ সময় এসে আবুল কালাম মজুমদার মহিলা কলেজ প্রতিষ্ঠার বীজ বপন করেন।

মৃত্যু 
১৯৯৪ সালের ৩১ অক্টোবর তিনি দূরারোগ্য ব্যাধি ক্যান্সারে আক্রান্ত হয়ে মৃত্যুবরণ করেন।

তথ্যসূত্র 

১৯৪৫-এ জন্ম
১৯৯৪-এ মৃত্যু
প্রথম জাতীয় সংসদ সদস্য
তৃতীয় জাতীয় সংসদ সদস্য
বাংলাদেশ আওয়ামী লীগের রাজনীতিবিদ
কুমিল্লা জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
জাতীয় পার্টির রাজনীতিবিদ
সাবিনা আজিমবায়েভা

সাবিনা জাইরোভনা আজিমবায়েভা (কাজাখ:Сабина Заирқызы Әзімбаева; ; জন্ম ১৪ ফেব্রুয়ারি ২০০০) হলেন কাজাখস্তানের একজন মডেল যিনি ২০১৭ সালে মিস আলমাটি খেতাব লাভ করেছিলেন এবং ২০১৮ সালে মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন। তিনি মিস কাজাখস্তান ২০১৮ এ সেরা পাঁচ প্রতিযোগীর একজন ছিলেন।

জীবন ও কর্মজীবন
সাবিনা জন্মেছেন আলমাটিতে তিনি আলমাটি কলেজে পড়ার পাশাপাশি মডেলিং করে থাকেন।

সুন্দরী প্রতিযোগিতায় অংশগ্রহণ
২০১৭ সালের ১৩ সেপ্টেম্বরে আজিমবায়েভা মিস আলমাটি ২০১৭ খেতাব লাভ করেন। তিনি মিস কাজাখস্তান ২০১৮ প্রতিযোগিতাগ অংশ নেন এবং প্রথম রানার আপ হিসেবে ঘোষিত হন। ফলশ্রুতিতে তিনি মিস ইউনিভার্স কাজাখস্তান ২০১৮ হিসেবে ঘোষিত হন ২০১৮ সালের মিস ইউনিভার্স প্রতিযোগিতায় কাজাখস্তানের প্রতিনিধিত্ব করেছিলেন।

তথ্যসূত্র

জীবিত ব্যক্তি
২০০০-এ জন্ম
মিস ইউনিভার্স ২০১৮-এর প্রতিযোগী
মারিয়ানা গার্সিয়া

মারিয়ানা গার্সিয়া (জন্ম ১৯৯৯) হলেন গুয়াতেমালার একজন মডেল, যিনি মিস গুয়াতেমালা ২০১৮ খেতাবধারী। তিনি ২০১৮ সালে মিস ইউনিভার্স প্রতিযোগিতায় গুয়াতেমালার প্রতিনিধিত্ব করেছিলেন।

ব্যক্তিগত জীবন
মারিয়ানা গার্সিয়া জন্মেছেন গুয়াতেমালা সিটিতে। তিনি একজন রেডিও উপস্থাপক ও মডেল।

সুন্দরী প্রতিযোগিতায় অংশগ্রহণ

মিস গুয়াতেমালা ২০১৮
মারিয়ানা গার্সিয়া মিস গুয়াতেমালা ২০১৮ প্রতিযোগিতায় অংশ নিয়েছিলেন। ২০১৮ সালের আগস্ট মাসের ৩১ তারিখে মিগুয়েন অ্যাঞ্জেল আস্তুরিয়াস ন্যাশনাল থিয়েটারে মিস গুয়াতেমালা খেতাব লাভ করেন তিনি।

মিস ইউনিভার্স ২০১৮
মারিয়ানা গার্সিয়া মধ্য আমেরিকার দেশ গুয়াতেমালার প্রতিনিধি হিসেবে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

তথ্যসূত্র

জীবিত ব্যক্তি
১৯৯৯-এ জন্ম
নিগার জোহর

লেফটেন্যান্ট জেনারেল নিগার জোহর খান পাকিস্তান সেনাবাহিনীর একজন তিন তারকা জেনারেল ছিলেন। লেফটেন্যান্ট জেনারেল পদে পৌঁছানো পাকিস্তানের সেনাবাহিনীর ইতিহাসে প্রথম নারী তিনি। মেজর জেনারেল পদে পৌঁছানো পাকিস্তানের সেনাবাহিনীর ইতিহাসে তৃতীয় নারী তিনি। তিনি আর্মি মেডিকেল কোরের অন্তর্গত। মেজর জেনারেল শহীদা বাদশাহ এবং শহীদা মালিকও আর্মি মেডিক্যাল কোরের অন্তর্গত ছিলেন।

২০১৫-এ, তিনি পাকিস্তানের সশস্ত্র বাহিনীতে নারীদের সম্মাননা প্রদানের জন্য একটি আন্তঃবাহিনী জনসংযোগের (আইএসপিআর) ভিডিওতে উপস্থিত ছিলেন। সে সময়, তিনি কম্বাইন্ড মিলিটারি হাসপাতাল (সিএমএইচ) রাওয়ালপিন্ডির ডেপুটি কমান্ড্যান্ট ছিলেন। ভিডিওতে তিনি বলেন, "পাকিস্তান আমার দেশ এবং আমি এখানে জন্মগ্রহণ করেছি। আমি এখানে বেড়ে উঠেছি এবং আমি মনে করি বিশ্বের কোনো জায়গায় পাকিস্তানের সাথে কোন মিল নেই, আরও যোগ করেন, সব মুসলিম দেশগুলির কথা ভাবুন, ঐ সমস্ত উন্নয়নশীল দেশগুলির কথা ভাবুন। এটি একমাত্র দেশ যেখানে মহিলা জেনারেল অফিসার রয়েছে। অন্য কোথাও নেই"।

শিক্ষা ও পটভূমি
সোয়াবি জেলার পাঞ্জির গ্রামের মেয়ে তিনি। তিনি সেনা কর্নেল কাদিরের কন্যা, যিনি ইন্টার-সার্ভিসেস ইন্টেলিজেন্স (আইএসআই)-এ নিয়োজিত ছিলেন। তার বাবা-মা উভয়ের গাড়ি দুর্ঘটনায় মারা যান।

তিনি ১৯৭৮ সালে রাওয়ালপিন্ডি প্রেজেন্টেশন কনভেন্ট গার্লস হাই স্কুল এ তার স্কুলশিক্ষা সম্পূর্ণ করেন। তিনি ১৯৮১ সালে আর্মি মেডিকেল কলেজে যোগ দেন এবং ১৯৮৫ সালে স্নাতক হন। তিনি আর্মি মেডিকেল কলেজের ৫ম এমবিবিএস কোর্সের শিক্ষার্থী এবং একই কলেজে আয়শা কোম্পানির মহিলা কোম্পানি কমান্ডার হিসাবে দায়িত্ব পালন করেন। ২০১০ সালে তিনি কলেজ অফ ফিজিশিয়ানস অ্যান্ড সার্জনস পাকিস্তান-এর সদস্যপদের জন্য পরীক্ষা সম্পন্ন করেন। ২০১২-এ তিনি আর্মড ফোর্সেস পোস্ট গ্রাজুয়েট মেডিক্যাল ইনস্টিটিউটের মাধ্যমে অ্যাডভান্স মেডিকেল অ্যাডমিনিস্ট্রেশন ডিপ্লোমা সম্পন্ন করেন এবং ২০১৫ সালে তিনি একই ইনস্টিটিউট থেকে জনস্বাস্থ্যে মাস্টার্স ডিগ্রী অর্জন করেন।

সামরিক জীবন
২০১৫-এ, তিনি সম্মিলিত সামরিক হাসপাতাল, রাওয়ালপিন্ডি এর ডেপুটি কমান্ড্যান্ট ছিলেন। ২০১৭ সালের ৯ই ফেব্রুয়ারি জোহর ৩৭ জন ব্রিগেডিয়ারের একজন ছিলেন, যারা মেজর জেনারেল পদে উন্নীত হন। তার পদোন্নতির অনুমোদন সেনাবাহিনীর নির্বাচন বোর্ডের সভায় দেওয়া হয় যেটি সেনাপ্রধান জেনারেল কামার জাভেদ বাজওয়ার সভাপতিত্বে অনুষ্ঠিত হয়। তিনি আর্মি মেডিকেল কলেজ এর ভাইস প্রিন্সিপাল হিসেবে দায়িত্ব পালন করেন। তিনি পাক-আমিরাত সামরিক হাসপাতাল, রাওয়ালপিন্ডির কমান্ড্যান্ট হিসেবেও দায়িত্ব পালন করেছিলেন।

তথ্যসূত্র 

জীবিত ব্যক্তি
পাকিস্তানি জেনারেল
পাকিস্তান সেনাবাহিনীর কর্মকর্তা
পাকিস্তানি সামরিক চিকিৎসক
পাকিস্তানি মহিলা সামরিক কর্মকর্তা
মহিলা পাকিস্তানি জেনারেল
সোয়াবি জেলার ব্যক্তি
পাকিস্তানি সেনা কর্মকর্তা
পশতু নারী
শামীম বানো

শামীম বানো (শামীম বা সাধারণভাবে 'শামীম বানো বেগম' নামেও পরিচিত) (১৯১৪-১৯৮৪), ভারতীয় ও পাকিস্তানি সিনেমার প্রাথমিক যুগের একজন চলচ্চিত্র অভিনেত্রী, যিনি তার প্রথম চলচ্চিত্র জোয়ার ভাটা-এ দিলীপ কুমারের বিপরীতে অভিনয় করেন। তিনি বিখ্যাত পাকিস্তানি চলচ্চিত্র পরিচালক ও প্রযোজক আনোয়ার কামাল পাশার দ্বিতীয় স্ত্রী এবং কবি, লেখক ও পণ্ডিত হাকিম আহমদ সুজার পুত্রবধূ।

পরিবার
শামীম বানো, বা শামীম বানো বেগম, ১৯১৪ সালে একটি পাঠান কৃষক ও ছোট জমিদার পরিবারে জন্মগ্রহণ করেন, তারা পাঞ্জাব অঞ্চলে বসবাস করতেন। প্রথম বিশ্বযুদ্ধ শেষ হওয়ার পর তারা অধিকাংশ সম্পত্তি বিক্রি করে লাহোর এবং পরে বোম্বে (এখন মুম্বই) স্থানান্তরিত হন।

কর্মজীবন
শামীম ১৯৪০-এর মাঝামাঝিতে সফল ভারতীয় নায়িকা ছিলেন। তিনি কিংবদন্তি অভিনেত্রী / গায়ক খুরশিদ বানো বেগম এবং মিনা কুমারীর পরিচিত ছিলেন। আজও, তার প্রথম চলচ্চিত্র জোয়ার ভাটা-এ (১৯৪৪) দিলিপ কুমারের সহ-তারকা হিসেবে অভিনয়ের জন্য এখনো স্মরণ করা হয় তাকে।

১৯৩০ এর দশকের শেষ দিকে সম্ভবত তিনি বিষ্ণু সিনের বাঘি (১৯৩৯) এ অভিনয়ের মাধ্যমে তার কর্মজীবন শুরু করেছিলেন। রঞ্জিত মুভিয়েটনের আর্মান (১৯৪২) তার কর্মজীবনের অন্যতম জনপ্রিয় চলচ্চিত্র ছিল। তার কর্মজীবনের আরেকটি মাইলফলক ছিল কিশোর সাহুর 'সিন্ধু' (১৯৪৭), যা এটির মুক্তির সময় বেশ বিতর্কিত হয়েছিল কারণ এটিতে হিন্দু বিধবা পুনর্বিবাহের বিষয় নিয়ে আলোচনা হয়েছিল। "মেহমান", "সন্নাসী" এবং "পেহলে আপ" তার কর্মজীবনের অন্যান্য উল্লেখযোগ্য চলচ্চিত্র।

১৯৪৭ সালে দেশ ভাগের পর তিনি পাকিস্তানে স্থানান্তরিত হন এবং কয়েকটি পাকিস্তানি চলচ্চিত্রে হাজির হন, সেগুলোর মধ্যে কিছু হল শাহিদা (১৯৪৯) যেখানে তিনি দিলিপ কুমারের ছোট ভাই নাসির খানের  বিপরীতে অভিনয় করেন এবং দো আনসো (১৯৪৯–৫০) যা পাকিস্তানের প্রথম হিট উর্দু চলচ্চিত্র হয়ে উঠে।

পরে তিনি দো আনসোর প্রযোজক/পরিচালক আনোয়ার কামাল পাশাকে বিয়ে করেন, যিনি তার থেকে বয়সে ছোট ছিলেন। ১৯৮৪ সালে তিনি লাহোরে তার বাড়িতে মারা যান।

টীকা

তথ্যসূত্র

পাঞ্জাবি ব্যক্তি
১৯১৪-এ জন্ম
১৯৮৪-এ মৃত্যু
ভারতীয় চলচ্চিত্র অভিনেত্রী
পাকিস্তানি চলচ্চিত্র অভিনেত্রী
২০শ শতাব্দীর পাকিস্তানি অভিনেত্রী
১৯২০-এ জন্ম
২০শ শতাব্দীর ভারতীয় অভিনেত্রী
হিন্দি ভাষার সঙ্গীতশিল্পী
২০শ শতাব্দীর ভারতীয় সঙ্গীতশিল্পী
পাঞ্জাবি ভাষার সঙ্গীতশিল্পী
লাহোরের সঙ্গীতশিল্পী
২০শ শতাব্দীর পাকিস্তানি গায়িকা
পাকিস্তানি গজল শিল্পী
নিগার পুরস্কার বিজয়ী
২০শ শতাব্দীর ভারতীয় গায়িকা
পাঞ্জাবি নারী
পাঞ্জাবি চলচ্চিত্র অভিনেত্রী
পশতু সঙ্গীতশিল্পী
পশতু নারী
পাকিস্তানি কাওয়ালি শিল্পী
উর্দু ভাষার সঙ্গীতশিল্পী
হিন্দি চলচ্চিত্র অভিনেত্রী
পশতু ভাষার সঙ্গীতশিল্পী
লাহোরের অভিনেত্রী
উর্দু চলচ্চিত্র অভিনেত্রী
লাহোরের ব্যক্তি
কুবরা খান

কুবরা খান (জন্ম ১৬ই জুন ১৯৯৩) একজন ব্রিটিশ পাকিস্তানি অভিনেত্রী এবং ফ্যাশন মডেল। ২০১৪ সালে পাকিস্তানি কমেডি থ্রিলার চলচ্চিত্র না মালুম আফরাদ-এ অভিনয়ের মাধ্যমে চলচ্চিত্রে তার অভিষেক ঘটে। তিনি ২০১৫ এর বলিউডের ওয়েলকাম টু করাচী চলচ্চিত্রেও অভিনয় করেছেন।

কর্মজীবন
চলচ্চিত্রে অভিনয় করার আগে, খান ফ্যাশন মডেল হিসেবে কাজ করেন। ২০১৩-এ, তিনি হিনা ভূমিকায় পাকিস্তানি চলচ্চিত্র না মালুম আফরাদ এ অভিনয় করেন, একজন ব্যাংক কর্মী এবং চলচ্চিত্রের প্রধান মহসিন আব্বাস হায়দারের প্রেমের আগ্রহ নিয়ে চলচ্চিত্রটি নির্মিত হয়েছে। ২০১৫-এ খান ওয়েলকাম টু করাচি চলচ্চিত্রের মাধ্যমে বলিউডে তার আত্মপ্রকাশ করেন। তিনি সাং-ই-মার মার নাটকের মাধ্যমে তার টেলিভিশন অভিষেক ঘটান, যা ২০১৬ হুম টিভি-তে প্রচারিত হয়। তিনি বেশ কিছু টেলিভিশন ধারাবাহিকে হাজির হয়েছেন। যেমন: আলিফ আল্লাহ অর ইনসান এবং দালদাল।

২০১৮-এ, তিনি পাকিস্তানি চলচ্চিত্র জাওয়ানী ফির নাহি আনি ২ এবং পারওয়াজ হাই জুনুন এ হাজির হন, উভয়টিই ২২ আগস্ট ঈদ-উল-আযহায় মুক্তি পায়।

চলচ্চিত্রের তালিকা

চলচ্চিত্র

টেলিভিশন

পুরস্কার এবং মনোনয়ন

সঙ্গীত ভিডিও
 "হামেশা" - সোচ ব্যন্ড (২০১৩)
 "কি কেনদা দিল" - রাজভীর (২০১৩)

তথ্যসূত্র

বহিঃসংযোগ
 

জীবিত ব্যক্তি
পাকিস্তানি নারী মডেল
পাকিস্তানি চলচ্চিত্র অভিনেত্রী
২১শ শতাব্দীর পাকিস্তানি অভিনেত্রী
পাকিস্তানি টেলিভিশন অভিনেত্রী
মুলতানের ব্যক্তি
১৯৯৩-এ জন্ম
পাকিস্তানি বংশোদ্ভূত ইংরেজ ব্যক্তি
ব্রিটিশ চলচ্চিত্র অভিনেত্রী
ইংরেজ টেলিভিশন অভিনেত্রী
ব্রিটিশ নারী মডেল
উর্দু চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর ব্রিটিশ অভিনেত্রী
পাকিস্তানি বংশোদ্ভূত ব্রিটিশ অভিনয়শিল্পী
২০১২ স্পেনীয় সুপার কাপ

২০১২ স্পেনীয় সুপার কাপ ছিলো পূর্ববর্তী মৌসুমের কোপা দেল রে এবং লা লিগা জয়ীদের মধ্যকার দুই-লেগ বিশিষ্ট বার্ষিক খেলা।

২০১১–১২ লা লিগা জয়ী রিয়াল মাদ্রিদ ফুটবল ক্লাব এবং ২০১১–১২ কোপা দেল রে জয়ী এফসি বার্সেলোনা আগস্ট ২০১২ তে খেলাটি হয়।

বিস্তারিত

১ম লেগ

২য় লেগ

তথ্যসূত্র

ফুটবল ক্লাব বার্সেলোনার ম্যাচ
রিয়াল মাদ্রিদ ফুটবল ক্লাবের ম্যাচ
এল ক্লাসিকো ম্যাচ
স্পেনীয় সুপার কাপ
দেবব্রত বন্দ্যোপাধ্যায়

দেবব্রত বন্দ্যোপাধ্যায় (জন্ম ১৯৩১) হলেন সর্বভারতীয় তৃণমূল কংগ্রেসের একজন রাজনীতিবিদ, যিনি ২০১১ সাল থেকে ২০১৭ সাল পর্যন্ত রাজ্যসভা সদস্য হিসেবে দায়িত্ব পালন করেছেন। তিনি এডিবির এক্সিকিউটিভ ডিরেক্টর ছিলেন এবং ১৯৯১ সালের ডিসেম্বরে এডিবি থেকে অবসর নেন। তিনি প্রেসিডেন্সি কলেজ থেকে অর্থনীতিতে স্নাতক হবার পর কলকাতা বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেছেন।

তথ্যসূত্র

জীবিত ব্যক্তি
১৯৭৩-এ জন্ম
কলকাতা বিশ্ববিদ্যালয়ের প্রাক্তন শিক্ষার্থী
কলকাতার রাজনীতিবিদ
১৯৩১-এ জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের রাজ্যসভা সদস্য